DRŽAVNI ARHIV U VARAŽDINU

SUMARNI INVENTAR FONDA

**NARODNI ODBOR OPĆINE JALŽABET**

1952 - 1957.

HR-DAVŽ-69

Izradila: Ana Tuk, 2015.

Ažurirala: Ana Tuk, 2024.

Sadržaj

[1. IDENTIFIKACIJA 2](#_Toc439670118)

[2. KONTEKST 3](#_Toc439670119)

[2.1. Naziv stvaratelja 3](#_Toc439670120)

[2.2. Upravna povijest 3](#_Toc439670121)

[2.3. Povijest fonda 8](#_Toc439670122)

[3. SADRŽAJ I USTROJ 9](#_Toc439670123)

[3.1. Sadržaj 9](#_Toc439670124)

[3.2. Odabiranje i izlučivanje 10](#_Toc439670125)

[3.3. Plan sređivanja 10](#_Toc439670126)

[4. UVJETI DOSTUPNOSTI I KORIŠTENJA 12](#_Toc439670127)

[5. DOPUNSKI IZVORI 13](#_Toc439670128)

[6. PODRUČJE KONTROLE OPISA 14](#_Toc439670129)

[OPIS SERIJA 15](#_Toc439670130)

[HR-DAV-69/1. RAD NOO-a, SAVJETA I KOMISIJA 15](#_Toc439670131)

[HR-DAV-69/2. ZBOROVI BIRAČA 17](#_Toc439670132)

[HR-DAV-69/3. OPĆE UPRAVNI POSLOVI 18](#_Toc439670133)

[HR-DAV-69/4. PERSONALNI POSLOVI 20](#_Toc439670134)

[HR-DAV-69/5. POSLOVI PRIVREDE 21](#_Toc439670135)

[HR-DAV-69/6. KOMUNALNO-GRAĐEVINSKI POSLOVI 23](#_Toc439670136)

[HR-DAV-69/7. FINANCIJSKI POSLOVI 25](#_Toc439670137)

[HR-DAV-69/8. IMOVINSKO-PRAVNI POSLOVI 27](#_Toc439670138)

[HR-DAV-69/9. POSLOVI ZDRAVSTVENE ZAŠTITE 29](#_Toc439670139)

[HR-DAV-69/10. POSLOVI SOCIJALNE ZAŠTITE 30](#_Toc439670140)

[HR-DAV-69/11. POSLOVI PROSVJETE I KULTURE 32](#_Toc439670141)

[HR-DAV-69/12. POSLOVI NARODNE OBRANE 34](#_Toc439670142)

[POPIS TEHNIČKIH JEDINICA 35](#_Toc439670143)

[POPIS KRATICA 38](#_Toc439670144)

[POPIS POKRATA 38](#_Toc439670145)

# 1. IDENTIFIKACIJA

**1.1. Identifikacijska oznaka / signatura** HR-DAVŽ-69

**1.2. Klasifikacija** A.5.6.

**1.3. Naslov** Narodni odbor općine Jalžabet

**1.4. Kratica fonda** NOO Jalžabet

**1.5. Vrijeme nastanka gradiva** 1952-1957.[1957-1958.]

**1.6. Razina opisa** fond

**1.7. Količina jedinice opisa** 19 knjiga – 12 kutija – 1,5 d/m

## 2. KONTEKST

2.1. **Naziv stvaratelja**

Narodni odbor općine Jalžabet, 1952 - 1957.

2.2. **Upravna povijest**

2.2.1. **Vrijeme i mjesto djelovanja**

U skladu sa Zakonom o podjeli Narodne Republike Hrvatske (NN 16/52) 27. travnja 1952. godine na području dotadašnje teritorijalne nadležnosti mjesnih narodnih odbora Jalžabet, Kelemen i Gornja Poljana formiran je Narodni odbor općine Jalžabet. U njegovom sastavu nalazilo se trinaest naselja: Donja Poljana, Gornja Poljana, Grešćevina, Imbriovec Jalžabetski, Jakopovec, Jalševec Jalžabetski, Jalžabet, Kaštelanec, Kelemen, Leštakovec, Novakovec, Pihovec i Rukljevina. Sjedište općine nalazilo se u mjestu Jalžabet. Viši organ javne uprave za NOO Jalžabet bio je Narodni odbor kotara Varaždin.

Prijedlog za ukidanje općine donio je NOO Jalžabet 8. rujna 1956. i prosijedio ga NOK-u Varaždin i Saboru NRH. Općina Jalžabet ukinuta je 31. srpnja 1957. godine sukladno Zakonu o izmjeni područja općina u NRH (NN 35/1957). Naselja Jalžabet, Imbriovec Jalžabetski, Jalševec Jalžabetski, Kelemen, Leštakovec, Novakovec i Pihovec ušla su u sastav Narodnog odbora općine Varaždin, a naselja Donja Poljana, Gornja Poljana, Grešćevina, Jakopovec, Kaštelanec i Rukljevina u sastav Narodnog odbora općine Varaždinske Toplice.

2.2.2. **Nadležnost, svrha, funkcije i područje djelatnosti**

Općim zakonom o narodnim odborima iz 1952. (SL 22/52) i Ustavnim zakonom iz 1953. (SL 3/53) narodni odbori su definirani kao najviši lokalni organi vlasti na svom teritoriju i organi narodnog samoupravljanja.

U skladu sa Zakonom o narodnim odborima općina (NN 35/52), općina je preko Narodnog odbora i drugih organa općinske samouprave obavljala sljedeće poslove:

* samostalno donosila društveni plan i budžet
* brinula o komunalnim poslovima (izgradnji i održavanju vodovoda, bunara, kanalizacija, električne rasvjete, putova i mostova, ulica, parkova, groblja, sajmišta i drugih objekata javne namjene)
* brinula o izvršenju propisa o obaveznom osnovnom školovanju
* održavala liječničku službu, zdravstvene stanice i ambulante, poduzimala mjere za suzbijanje i sprječavanje bolesti te kontrolirala higijenske uvjete u trgovačkim i ugostiteljskim radnjama
* provodila mjere socijalne zaštite osoba s posebnim potrebama, djece poginulih ili ranjenih pripadnika NOB-a, mirnodopskih i ratnih vojnih invalida i svih ostalih materijalno nezbrinutih osoba
* održavala javni red i mir, postavljala zaštitarsku službu na poljima i vinogradima, organizirala dimnjačarsku službu i poduzimala mjere zaštite od požara, poplava i drugih elementarnih nepogoda
* upravljala zemljištima i zgradama općenarodne imovine
* osnivala privredna poduzeća i komunalne, prosvjetne, zdravstvene i socijalne ustanove kada su bili zadovoljeni svi potrebni uvjeti
* poništavala i ukidala nezakonite akte organizacija i ustanova nad kojima je imala pravo nadzora
* davala preporuke privrednim organizacijama i samoupravnim ustanovama
* neposredno izvršavala zakone viših državnih organa
* u poslovima od neposrednog interesa za privredni, komunalni, kulturni i socijalni razvitak samostalno donosila propise i druge akte
* vodila upravni i administrativno-kazneni postupak i donosila rješenja u prvom stupnju

Sljedeći korak u razvoju narodnih odbora nastupio je 1955. uvođenjem komunalnog sistema u kojem je općina sukladno Marxovoj teoriji komune postala temelj novog društveno-političkog sustava. Općim zakonom o uređenju općina i kotara iz 1955. (SL 26/55) općina je definirana kao osnovna političko-teritorijalna i društveno-ekonomska zajednica, a kotar kao zajednica općina. Kako bi novi sustav u praksi zaživio Zakonom o nadležnosti narodnih odbora općina i kotara (SL 34/55) prenesen je velik dio poslova s kotara na općine te od tada općine vode upravni postupak u svim predmetima iz dotadašnje nadležnosti narodnog odbora kotara.

Sukladno potrebama lokalne zajednice i svojim zakonskim ovlaštenjima općina Jalžabet obavljala je komunalnu djelatnost na svom području (održavanje staza, putova, cesta i mostova, kopanje i čišćenje graba uz putove, dovoz šljunka, uređenje javnih površina, sajmišta i groblja, obilježavanje kuća kućnim brojevima, provođenje elektrifikacije po selima, izgradnja i održavanje javnih bunara, regulacija potoka Bistričak i Rakovec, čišćenje potoka i odvodnih kanala) provodila građevinsku djelatnost (dodjela gradilišta, gradnja ili obnova zgrada javne namjene, izdavanje odobrenja za građenje, vođenje evidencije izdanih građevinskih dozvola i odobrenja za građenje), obavljala djelatnosti iz područja rada i radnih odnosa (izdavanje radnih knjižica, utvrđivanje radnog staža), i vodila matičarsku službu. U privrednom resoru poticala je razvoj obrta i otvaranja privatnih i zadružnih radnji, izdavala dozvole za obavljanje obrta, suzbijala nadriobrt, uključivala omladinu u zanatske poslove, poticala uzgoj vrbe i razvoj košaraštva, kontrolirala rad velikog broja mlinarskih postrojenja, provodila otkup poljoprivrednih proizvoda i dr. Usmjeravala je razvoj stočarstva i poljoprivrede (nadzor rada Veterinarske stanice, provedba sjetve, suzbijanje nametnika, naknada poljske štete, osnivanje i spajanje poljoprivrednih zadruga, poticanje uzgoja bikova), provodila osnovne mjere zdravstvene zaštite (nadgledala rad Zdravstvene stanice Jalžabet, organizirala higijenske akcije i zdravstvene tečajeve, podmirivala troškove liječenja socijalno nezbrinutih osoba, osiguravala primaljsku službu i stambeni prostor za liječnika), obavljala poslove socijalne zaštite (dodjela socijalnih pomoći, vođenje evidencije vojnih invalida i djece smještene u domove), vodila brigu o izvršenju propisa o obaveznom osnovnom školovanju (osiguravanje sredstva za materijalne rashode osnovnih škola Kaštelanec, Kelemen, Jalžabet i Poljana Dolnja, za plaće i pokrivanje troškova stanarina za učitelje, obnavljanje školskih zgrada, dodjela stipendija za školovanje), provodila kulturno-prosvjetnu djelatnost osnivanjem čitaonica i organiziranjem općeobrazovnih tečajeva po selima, provodila izbore na svom području i dr. U području financijskog poslovanja donosila je samostalno budžet i brinula o razrezu i naplati poreza te naplaćivala lokalne takse na žalbe, za izdavanje lovačkih karti i oružnih listova, na rješenja za otvaranje trgovačkih, ugostiteljskih i zanatskih radnji, za pregled i odobrenje mjesta za podizanje građevine, za izdavanje uporabne dozvole i odobrenja za gradnju, za izdavanje uvjerenja o državljanstvu, za izdavanje stočnih putnica, za ovjere isprava, za stručni pregled motornih vozila, za puštanje glazbe u javnim lokalima, za isticanje reklama i dr. Osnovala je nekoliko financijskih fondova: Fond za stambenu izgradnju, Fond za komunalnu djelatnost, Fond za zaštitu djece, Putni fond, Vatrogasni fond, Fond za unapređenje privrede i Fond za unapređenje poljoprivrede. Mjesni samodoprinos uvela je za potrebe uređenja i održavanja lokalnih putova, za nabavu školskih knjiga i pribora, za elektrifikaciju zaseoka Melinec u Donjoj Poljani i za otplatu zajma dobivenog za podizanje električnog voda visokog napona za naselja Grešćevina, Donja Poljana i Gornja Poljana, a 1955. godine za potrebe podmirenja predviđenih rashoda uvela je lokalni prirez. Općina Jalžabet upravljala je općenarodnom imovinom na svom području (dodjela, prodaja ili davanje u zakup zemljišta, potraživanje naknade za oštećenje imovine, vođenje evidencije općenarodne imovine) i obavljala imovinsko-pravne poslove (vršila procjenu nekretnina kod kupoprodaje, darovanja i nasljeđa, vodila evidenciju prometa nekretninama).

2.2.3. **Organizacijski ustroj**

Najviši organ vlasti općine Jalžabet bio je Narodni odbor i njemu su bili podređeni svi organi državne uprave u općini. Narodni odbor razmatrao je osnovna pitanja od značaja za privredni, komunalni, kulturni i socijalni razvitak i život općine.

Za proučavanje pojedinih pitanja i pretresanje prijedloga Narodni odbor birao je iz reda svojih članova stalne **komisije**. Narodni odbor mogao je u svako doba smijeniti sve ili pojedine članove komisije i birati nove. NOO Jalžabet imenovao je 1952. godine tri stalne odborničke komisije: Mandatno-imunitetsku komisiju, Komisiju za molbe i žalbe i Komisiju za odluke. Godine 1955. imenovao je pet stalnih komisija: Mandatno-imunitetsku komisiju, Komisiju za izbor i imenovanja, Komisiju za privredu, Komisiju za propise i organizaciona pitanja i Komisiju za molbe i žalbe.

Pored odborničkih djelovalo je i nekoliko povremenih komisija u čijem radu su sudjelovali građani (na pr. Komisija za razrez poreza na dohodak, Komisija za procjenu općenarodne imovine, Komisija za predvojničku obuku, Komisija za procjenu štete uzrokovane elementarnim nepogodama, Komisija za budžet, Komisija za iseljenje Doma staraca, Komisija za procjenu zasijanih površina, Komisija za uređenje sela, Komisija za melioraciju, Komisija za pregled završnih računa privrednih organizacija). Time se provodila politika širokog društvenog samoupravljanja i angažiranja birača u rješavanju problema komune.

Za obavljanje određenih izvršnih i upravnih poslova Narodni odbor općine Jalžabet imao je **savjete**. Statutom je određeno da savjeti u svom djelokrugu:

* brinu o izvršenju zakona i drugih saveznih i republičkih poslova kao i propisa narodnog odbora
* izdaju naredbe na temelju i u okviru zakona
* pretresaju načelna pitanja iz svog djelokruga i usmjeravaju rad odgovarajućih upravnih organa i vrše nadzor nad provođenjem svojih zaključaka
* predlažu narodnom odboru donošenje propisa i drugih akata i poduzimanje mjera
* podnose Komisiji za izbore i imenovanja prijedloge za izbor, imenovanje i razrješenje kad su za to ovlašteni
* predlažu osnivanje, spajanje i ukidanje ustanova
* podnose Budžetskoj komisiji prijedloge predračuna prihoda i rashoda upravnih organa i predračunskih ustanova

Predsjednika i članove savjeta birao je narodni odbor. Najmanje dva člana birana su između odbornika, a ostali članovi iz reda građana koji su svojim znanjem i iskustvom mogli pridonijeti uspješnom radu savjeta. Za svoj rad savjeti su odgovarali narodnom odboru. Narodni odbor mogao je poništiti ili ukinuti akt savjeta, zamijeniti akt savjeta svojim aktom ili dati nalog savjetu da svoj akt izmjeni. NOO Jalžabet imenovao je 1953. godine Savjet za privredu, Savjet za narodno zdravlje i socijalno staranje, Savjet za prosvjetu i Savjet za komunalne poslove, a 1955. i Savjet za opću upravu.

U periodu 1952-1955. upravno poslovanje općine odvijalo se unutar jedinstvene cjeline. Uvođenjem komunalnog sistema 1955. i povećanjem obima poslova NOO Jalžabet osniva upravne organe: Referadu za opće poslove i budžet, Referadu za privredu, Referadu za posvjetu i kulturu, Referadu za narodno zdravlje i socijalno staranje, Referadu za komunalne poslove i Odsjek za prihode. U djelokrug rada upravnih jedinica spadala je neposredna primjena zakona i drugih propisa, stručna obrada i pripremanje akata, provođenje zaključaka te obavljanje drugih upravnih i administrativno-tehničkih poslova iz svoje nadležnosti. Od inspekcijskih službi NOO Jalžabet imao je građevinsku i sanitarnu inspekciju.

Administrativno-kazneni postupak vodio je općinski sudac za prekršaje, a u drugom stupnju kotarsko vijeće za prekršaje.

Administrativno poslovanje usmjeravao je i usklađivao tajnik pod nadzorom predsjednika NOO-a Jalžabet.

Radi neposrednog upravljanja i suradnje građana u poslovima od interesa lokalne zajednice, kao i radi unapređenja naselja i poboljšanja života NOO Jalžabet osnovao je mjesne odbore za naselja Jalžabet, Novakovec, Imbriovec, Leštakovec-Pihovec, Kelemen, Kaštelanec, Jakopovec, Gornja Poljana, Donja Poljana i Grešćevina-Rukljevina.

2.2.4. **Veze**

Viši organ javne uprave za NOO Jalžabet bio je Narodni odbor kotara Varaždin. NOK Varaždin imao je pravo nadzora u pogledu zakonitosti rada i u skladu s tim mogućnost poništenja ili ukinuća nezakonitih akata Narodnog odbora općine Jalžabet, predsjednika i tajnika. Navedene ovlasti, u okviru svog djelokruga, imali su i kotarski savjeti, a u hitnim slučajevima i predsjednik Narodnog odbora kotara Varaždin.

2.3. **Povijest fonda**

Sukladno Uputstvu o predaji i preuzimanju nesvršenih predmeta, arhive i inventara narodnih odbora ukinutih općina (NN 35/57) po ukinuću Narodnog odbora općine Jalžabet 1957. godine većinu gradiva trebao je preuzeti NOO Varaždin u čiji sastav je ušao Jalžabet kao sjedište ukinute općine, a manji dio NOO Varaždinske Toplice. Potonji NOO preuzeo je 30. srpnja 1957. nesvršene predmete, evidenciju narodne obrane i evidenciju matične službe za područje koje je ušlo u njegov sastav. S obzirom da je 2014. godine prilikom stručnog nadzora nad Općinom Jalžabet arhivski djelatnik utvrdio da se na tavanu općinske zgrade nalazi gradivo NOO-a Jalžabet, evidentno je da NOO Varaždin nije izvršio svoju obvezu preuzimanja arhive svršenih predmeta, već isto kao i NOO Varaždinske Toplice samo malog broja nesvršenih predmeta i pojedinih evidencija.

NOO Varaždin predao je u tri navrata gradivo NOO-a Jalžabet Državnom arhivu u Varaždinu: 27. veljače 1960. jednu knjigu iz perioda 1953-1957., 6. travnja 1960. dva omota spisa i dvije knjige iz perioda 1956-1958., a 5. veljače 1962. sedam knjiga iz perioda 1953-1957. Ured državne uprave u Varaždinskoj županiji zajedno s gradivom Skupštine općine Varaždin predao je 31. ožujka 2004. u Arhiv i Registar zanatskih radnji općine Jalžabet.

Po pronalasku gradiva u zgradi Općine Jalžabet Državni arhiv u Varaždinu preuzeo je 21. kolovoza 2014. preostalo gradiva NOO-a Jalžabet u količini od 7 knjiga i 18 svežnjeva.

Podaci o preuzimanjima evidentirani su u Knjizi primljenog gradiva pod brojevima 107, 108, 138 i 752.

**3. SADRŽAJ I USTROJ**

3.1. **Sadržaj**

Struktura gradiva je raznolika s obzirom da je stvaratelj kao jedinica lokalne vlasti obavljao poslove osnovnih resora javne uprave i brinuo o svim segmentima političkog, društvenog i privrednog života na svom području.

Ključne informacije o funkcioniranju i radu stvaratelja pohranjene su u zapisnicima sjednica, izvještajima o radu i statutu narodnog odbora kao predstavničkog tijela općine Jalžabet, njegovih savjeta i komisija te u zapisnicima zborova birača koji su pratili rad NOO-a.

Većina gradiva pokriva područje opće upravnih poslova s općim i povjerljivim spisima, registraturnim pomagalima, dokumentacijom o popisu stanovništva, biračkim popisima s pripadajućim kazalima i personalnom dokumentacijom o službenicima i pomoćnim radnicima NOO-a.U sklopu Referade za opću upravu djelovala je i Referada narodne obrane koja je vodila vlastiti urudžbeni zapisnik, imala svoje štambilje i radila neposredno pod vodstvom predsjednika NOO-a odnosno Komisije narodne obrane.U fondu su sačuvani samo opći i povjerljivi spisi navedene Referade iz 1952. godine.

Od privrednog resora sačuvana je dokumentacija o djelovanju poljoprivrednih zadruga Jalžabet i Poljana Dolnja, rješenja o otvaranju ili zatvaranju obrta, evidencije privatnih i zadružnih zanatskih radnji i zapisi o mlinarstvu na području općine Jalžabet.

O komunalno-građevinskoj djelatnosti svjedoče spisi Referade za komunalne poslove s posebnim osvrtom na poslove elektrifikacije i održavanja i uređenja groblja te izvještaji o građenju i građevinska dokumentacija koja uključuje zahtjeve za izdavanjem građevinskih dozvola, zapisnike komisije za graditeljstvo, odobrenja za građenje i projektnu dokumentaciju. Zbog velike potražnje korisnika, u Arhivu je izrađen popis građevinskih predmeta.

Od financijske dokumentacije sačuvani su budžeti i završni računi NOO-a i ustanova sa samostalnim financiranjem za period 1956-1957., kartice osobnih dohodaka službenika NOO te imovinsko-pravna dokumentacija s kupo-prodajnim ugovorima i rješenjima o nasljeđivanju i fragmentarno sačuvanim zapisima o oduzimanju i dodjeljivanju zemlje privatnim licima ili zadružnom sektoru.

Velika pažnja javne uprave bila je usmjerena na ratne stradalnike, djecu žrtava fašističkog terora i sudionike NOB-a o kojima je skrbila Referada za narodno zdravlje i socijalne poslove izdajući rješenja o postavljanju skrbnika ili dodjeli socijalne pomoći i vodeći evidencije o različitim korisnicima socijalne skrbi. Gradivo o zdravstvenoj zaštiti sačuvano je u malom obimu i uglavnom svjedoči o lošoj organizaciji zdravstvene službe na području općine.

Osim navedenog u fondu je pohranjena i dokumentacija manjeg obima o prosvjetnoj djelatnosti i radu četiri osnovne škole na području općine te o kulturnoj pedagoškoj aktivnosti općine usmjerenoj na otvaranje čitaonica i rad narodnog sveučilišta, na poticanje kulturno-umjetničkog angažmana i organizaciju općeobrazovnih tečajeva.

3.2. **Odabiranje i izlučivanje**

Ne postoje podaci o izlučivanju kod stvaratelja.

U Državnom arhivu u Varaždinu postupak izlučivanja proveden je 2011. i prilikom sređivanja gradiva 2015. godine u skladu s Pravilnikom o postupku odabiranja i izlučivanja arhivskog gradiva i Orijentacijskom listom registraturne građe za općinske/gradske organe uprave. Izlučena su tri dostavna urudžbena zapisnika sudske pošte, evidencija odsustva službenika i dio financijske dokumentacije (dnevnici primanja i izdavanja, nalozi za isplatu, računi). O izlučivanju postoje Zapisnici komisije o odabiranju i izlučivanju.

3.3. **Plan sređivanja**

Stvaratelj je većinu spisa evidentirao u općim urudžbenim zapisnicima ili urudžbenim zapisnicima povjerljivih spisa i pripadajućim kazalima. Gradivo je potom odlagano prema tekućem broju urudžbenog zapisnika u opće odnosno povjerljive spise. Manji dio gradiva kao što su personalni dosjei, birački popisi s kazalima, popisi ostavinskih rasprava s rješenjima o nasljeđivanju i kupoprodajni i darovni ugovori odlagani su zasebno.

Iz općih je spisa tijekom arhivističke obrade izdvojeno i zasebno pohranjeno vrjednije gradivo koje pruža relevantne podatke o organizaciji i funkcioniranju tijela vlasti i javne uprave te o stanju privrednog i društvenog života na području općine Jalžabet kao što su zapisnici sjednica NOO-a Jalžabet i njegovih savjeta i komisija, zapisnici zborova birača, statut i izvještaji o radu NOO-a, zapisnici sastanaka pojedinih ustrojstvenih jedinica, građevinska dokumentacija i izvještaji o građevinskoj djelatnosti, prijave i odjave zanatskih radnji, zapisnici skupština, upravnih odbora i normativni akti poljoprivrednih zadruga, budžetskih ustanova i ustanova sa samostalnim financiranjem, budžeti i završni računi NOO-a i ustanova i dr.

Analizom gradiva uočeno je nekoliko osnovnih funkcionalnih područja prema kojima su formirane serije. Gradivo koje je bilo zasebno odlagano ili koje je izdvojeno iz općih spisa pridruženo je određenim serijama. Serije su višerazinski strukturirane po hijerarhijskom principu na podserije i niže jedinice. Unutar pojedine arhivske jedinice spisi su odlagani prema tekućem broju urudžbenog zapisnika, izuzev onih bez broja kod kojih je primijenjen abecedni ili kronološki slijed.

**4. UVJETI DOSTUPNOSTI I KORIŠTENJA**

4.1. **Pravni položaj**

Fond ima status javnog arhivskog gradiva.

4.2. **Uvjeti dostupnosti**

Gradivo je dostupno za korištenje sukladno čl. 18 Zakona o arhivskom gradivu i arhivima (NN 105/97), Pravilniku o korištenju arhivskog gradiva (NN 67/99), te Pravilniku o radu čitaonice Državnog arhiva u Varaždinu.

4.3. **Autorsko pravo/uvjeti umnožavanja**

Umnožavanje je dozvoljeno sukladno Pravilniku o korištenju arhivskog gradiva i Pravilniku o radu čitaonice Državnog arhiva u Varaždinu.

**4.4. Tvarne značajke**

Većina spisa je u relativno dobrom stanju, izuzev sporadičnih mrlja od prašine, oštećenih rubova i manjih mrlja od korozije. Upotreba metalnih spajalica i nepažljivo rukovanjem gradivom uzrokovali su djelomična mehanička oštećenja pojedinih spisa.

Opći urudžbeni zapisnik iz 1956. stavljen je u kartonskim omot jer nama vlastite korice i uvezene listove. Ostale knjige većih dimenzija imaju djelomično oštećene korice i izgužvane rubove listova. Pojedine su osnažene knjigoveškim trakama i zaštićene prozirnim krilcima i trakama za uglove ili hrptove knjiga.

**4.5. Arhivistička obavijesna pomagala**

Izuzev sumarnog inventara u Državnom arhivu u Varaždinu izrađen je arhivski popis građevinske dokumentacije NOO-a Jalžabet.

**5. DOPUNSKI IZVORI**

5.1. **Postojanje preslika**

ne

5.2. **Dopunski izvori u istome arhivu**

35. NOK Varaždin (1945 - 1963.)

5.3. **Bibliografija**

Božić; Jogan: Samoupravljanje u komuni, Globus, Zagreb, 1974.

Sirotković, Hodimir: Povijest države i prava naroda SFRJ, Školska knjiga, Zagreb, 1990.

Bilandžić, Dušan. Historija Socijalističke federativne republike Jugoslavije. Zagreb: Školska knjiga, 1978.

Bilandžić, Dušan: Borba za samoupravni socijalizam u Jugoslaviji 1945-1969. Zagreb: Školska knjiga, 1978.

Narodne novine: 16/52 Zakon o provođenju reorganizacije narodnih odbora

Podjela NR Hrvatske na kotare, gradove i općine

35/52 Zakon o narodnim odborima općina

36/52 Zakon o izboru i opozivu odbornika narodnih odbora

9/53 Ustavni zakon NRH o osnovama društvenog i političkog uređenja i republičkim organima vlasti

33/55 Zakon o provođenju novog uređenja općina i kotara

36/55 Zakon o području kotara i općina u NR Hrvatskoj

38/55 Zakon o nadležnosti narodnih odbora općina i kotara

23/56 Zakon o organima uprave u NR Hrvatskoj

35/57 Zakon o izmjeni područja općina u NR Hrvatskoj

35/57 Uputstvo o predaji i preuzimanju nesvršenih predmeta, arhive i inventara narodnih odbora ukinutih općina

Službeni list: 22/52 Opći zakon o narodnim odborima

3/53 Ustavni zakon o osnovama društvenog i političkog uređenja FNRJ

26/55 Opći zakon o uređenju općina i kotara

34/55 Zakon o nadležnosti općina i kotara

# 6. PODRUČJE KONTROLE OPISA

**6.1. Napomena arhivista**

Opis izradila Ana Tuk, arhivistica, DAVŽ.

**6.2. Pravila**

Obavijesno pomagalo izrađeno je sukladno Općoj međunarodnoj normi za opis arhivskog gradiva ISAD(G), Zagreb, 2001.

**6.3. Nadnevak izrade opisa**

prosinac, 2015.

# OPIS SERIJA

# HR-DAV-69/**1. RAD NOO-a, SAVJETA I KOMISIJA**

**1953-1957.**

Količina: 2 knjige; 1 kutija (0,1 d/m)

Glavni organ državne vlasti i narodnog samoupravljanja na području općine Jalžabet u periodu 1952-1957. bio je Narodni odbor općine Jalžabet. Sukladno Zakonu o narodnim odborima općina (NN 35/1952) narodni je odbor usmjeravao i osiguravao privredni, socijalni i kulturni razvoj općine. Za proučavanje pojedinih pitanja i pripremanje zaključaka NOO je birao stalne i povremene komisije, a za vršenje određenih upravnih poslova, primjenu pravnih akata NOO-a i viših državnih organa savjete.

* 1. **Rad NOO-a** 1953-1957.

Količina: 0,5 kut (0,05 d/m)

**1.1.1. Zapisnici sjednica NOO-a** 1953-1957. kut. 1

Količina: 0,5 kut (0,05 d/m)

**1.1.2. Evidencija lokalnih propisa** 1956-1957. kut. 1

Količina: 1 list

Evidentirane su odluke i rješenja NOO-a iz 1957. i jedna odluka iz 1956. godine.

**1.2. Zapisnici sjednica savjeta** 1953-1957.

Količina: 0,2 kut (0,02 d/m)

**1.2.1. Savjet za privredu** 1955-1956. kut. 1

Količina: 0,05 kut. (0,005 d/m)

**1.2.2. Savjet za opću upravu i budžet**  1955.1956. kut. 1

Količina: 0,025 kut (0,0025 d/m)

**1.2.3. Savjet za komunalne poslove** 1953.1955. kut. 1

Količina: 0,05 kut. (0,005 d/m)

**1.2.4. Savjet za narodno zdravlje i socijalno staranje** 1955.1957. kut. 1

Količina: 0,025 kut (0,0025 d/m)

**1.2.5. Savjet za prosvjetu i kulturu** 1954-1957. kut. 1

Količina: 0,05 kut. (0,005 d/m)

**1.3. Zapisnici komisija** 1955-1957.

Količina: 2 knj. = 0,2 kut.; 0,1 kut (0,03 d/m)

NOO je imao određen broj stalnih komisija, a za pojedine poslove po potrebi je sazivao i povremene komisije. U podseriji se nalaze zapisnici stalnih komisija i jedne povremene, Komisije za budžet.

**1.3.1. Stalne komisije** 1955-1957.

Količina: 2 knj. = 0,2 kut.; 0,05 kut. (0,025 d/m)

**1.3.1.1. Komisija za molbe i žalbe** 1955. knj. 1

**1.3.1.2. Komisija za privredu** 1955. kut. 1

**1.3.1.3.** **Komisija za odluke** 1955. knj. 2, kut. 1

**1.3.1.4.** **Komisija za izbore i imenovanja** 1956-1957. knj. 2, kut. 1

**1.3.1.5.** **Komisija za propise i organizaciona pitanja** 1955. 1957. knj. 2, kut. 1

**1.3.2. Komisija za budžet** 1955. kut. 1

Količina: 0,05 kut. (0,005 d/m)

# HR-DAV-69/**2. ZBOROVI BIRAČA**

**1953-1957.**

Količina: 0,4 kutije (0,04 d/m)

U cilju kontrole i sudjelovanja građana u radu Narodnog odbora redovno su održavani zborovi birača u svim naseljima na području općine Jalžabet. Zborovi birača razmatrali su izvještaje o radu NOO-a i raspravljali i predlagali mjere za razvitak vlastitog naselja.

**2.1. Zapisnici zborova birača** 1953. 1955-1957. kut. 2

Količina: 0,3 kut. (0,03 d/m)

**2.2. Izvještaj o održavanju zborova birača** 1954. kut. 2

Količina: 0,1 kut. (0,01 d/m)

## HR-DAV-69/**3. OPĆE UPRAVNI POSLOVI**

**1952-1957.[1957-1958.]**

Količina: 15 knjiga; 5,1 kutija (0,66 d/m)

**3.1. Opći poslovi** 1952-1957.

Količina: 5 knj.; 4,2 kut. (0,57 d/m)

**3.1.1. Strogo povjerljivi spisi**  1955-1957. kut. 2

Količina: 0,2 kut. (0,02 d/m)

Sukladno Uredbi o kancelarijskom poslovanju (ZAVNOH 637/44) Povjerljivim su smatrani spisi koji sadrže osobne podatke o članovima i službenicima NOK-a, koji se odnose na važnije predmete poslova javne sigurnosti ili vojne prirode i svi oni čiji bi publicitet mogao imati štetne posljedice za NOB ili pojedince.

**3.1.2. Opći spisi** 1952 -1955. kut. 3-6

Količina: 4 kut. (0,4 d/m)

Stvaratelj je većinu spisa evidentirao u općim urudžbenim zapisnicima i odlagao u Opće spise. Iz Općih je spisa tijekom arhivističke obrade izdvojeno i zasebno odloženo vrjednije gradivo koje pruža relevantne podatke o organizaciji i funkcioniranju tijela vlasti i javne uprave te podatke o stanju privrednog i društvenog života na području općine Jalžabet. Preostali Opći spisi sadrže potvrde i uvjerenja izdavana građanima, okružnice i uputstva viših tijela vlasti, razne obavijesti namijenjene pučanstvu, periodične izvještaje iz područja privrede, zdravstvene zaštite i socijalnih poslova te korespondenciju s tijelima javne uprave, poduzećima i ustanovama.

**3.1.3. Opći urudžbeni zapisnici** 1952-1957. knj. 3-6

Količina: 4 knj. (0,13 d/m)

**3.1.4. Upisnik ovjera potpisa, rukopisa i prijepisa** 1953-1957. knj. 7

Količina: 1 knj. (0,02 d/m)

**3.2. Statut NOO-a** 1955. kut. 2

Količina: 0,1 kut. (0,01 d/m)

Statutom je definiran unutrašnji ustroj, djelokrug i raspodjela poslova te način poslovanja NOO-a.

**3.3. Izvještaj o radu** 1956. kut. 2

Količina: 0,1 kut. (0,01 d/m)

Na traženje NOK-a Varaždin NOO Jalžabet sastavio je izvještaj o radu za period 1. rujna - 31. prosinca 1955. Izvještajem je obuhvaćen rad predstavničkog tijela, savjeta, komisija i upravnih organa.

**3.4. Zapisnici sastanaka o organizaciji uprave**  1956-1957. kut. 2

Količina: 0,1 kut. (0,01 d/m)

Tijekom 1956. i 1957. organizirano je nekoliko sastanaka predsjednika i tajnika NOO-a s područja kotara Varaždin po pitanju organizacije upravnih organa u NOO-ima.

**3.5. Izvještaji o pregledu administrativnog poslovanja** 1954.1956. kut. 2

Količina: 0,1 kut. (0,01 d/m)

Komisija NOK-a Varaždin izvršila je pregled administrativnog poslovanja NOO-a Jalžabet na dan 6. i 7. kolovoza 1954. te na dan 8. rujna 1956. godine.

**3.6. Popis stanovništva** 1952-1953. kut. 7

Količina: 0,1 kut. (0,01 d/m)

U podseriji se nalazi dokumentacija o popisu stanovništva održanom 31. ožujka 1953.: rješenje o imenovanju općinske komisije za popis stanovništva, popis naselja na području općine Jalžabet, pregled popisivača i popisnih krugova te prethodni rezultati popisa.

**3.7. Birački popisi s kazalima** 1953-1957. [1957-1958.] knj. 8-17

Količina: 10 knj. = 0,4 kut. (0,04 d/m)

Po ukinuću NOO-a Jalžabet biračke popise preuzeo je sljednik, NOO Varaždinske Toplice i nastavio ih voditi do veljače 1958. godine.

**3.7.1. Stalni birački popis naselja Donja Poljana** 1953-1957.[1957-1958.] knj. 8

**3.7.2. Kazalo uz Stalni birački popis naselja Donja Poljana** 1953-1957.[1957-1958.] knj. 9

**3.7.3. Stalni birački popis naselja Gornja Poljana** 1953-1957.[1957-1958.] knj. 10

**3.7.4. Kazalo uz Stalni birački popis naselja Gornja Poljana** 1953-1957.[1957-1958.] knj. 11

**3.7.5. Stalni birački popis naselja Grešćevina-Rukljevina** 1953-1957.[1957-1958.] knj. 12

**3.7.6. Kazalo uz Stalni birački popis naselja Gornja Poljana** 1953-1957.[1957-1958.] knj. 13

**3.7.7. Stalni birački popis naselja Jakopovec** 1953-1957.[1957-1958.] knj. 14

**3.7.8. Kazalo uz Stalni birački popis naselja Jakopovec** 1953-1957.[1957-1958.] knj. 15

**3.7.9. Stalni birački popis naselja Kaštelanec** 1953-1957.[1957-1958.] knj. 16

**3.7.10. Kazalo uz Stalni birački popis naselja Kaštelanec** 1953-1957.[1957-1958.] knj. 17

# HR-DAV-69/4**. PERSONALNI POSLOVI**

**1952-1957.**

Količina: 0,4 kutija (0,04 d/m)

**4.1. Personalni dosjei** 1952-1957. kut. 8

Količina: 0,3 kut. (0,03 d/m)

Dosjei objedinjuju odluke o postavljanju, otkazu, visini plaće i stručnom osposobljavanju te kartice osobnih dohodaka službenika NOO-a i prosvjetnih djelatnika zaposlenih u školama na području kotara Ludbreg.

## 

**4.2. Ugovori o honorarnom radu**1952-1957. kut. 8

Količina: 0,1 kut. (0,01 d/m)

Ugovore o honorarnom radu sklapao je NOO Jalžabet uglavnom za potrebe obavljanja kurirske službe, a povremeno za potrebe obavljanje kancelarijskih poslova u administraciji NOO-a ili učiteljske službe u školama na području općine Jalžabet.

## HR-DAV-69/**5. POSLOVI PRIVREDE**

**1952-1957.**

Količina: 1 knjiga; 0,55 kutija (0,055 d/m)

**5.1. Društveni plan** 1957. kut. 8

Količina: 0,05 kut. (0,005 d/m)

**5.2. Zanatstvo** 1952-1957.

Količina: 1 knj.; 0,4 kut. (0,04 d/m)

**5.2.1.** **Registar zanatskih radnji** 1955-1957. knj. 18

Količina: 1 knj. = 0,05 kut. (0,005 d/m)

Registrom su obuhvaćene radnje za koje su izdana rješenja po članku 71 Uredbe o zanatskim radnjama i zanatskim poduzećima (SL 5/54) sukladno kojem je privatnu zanatsku radnju mogla osnovati i osoba bez spreme visokokvalificiranog ili kvalificiranog zanatskog radnika ako se tom djelatnošću bavila u obliku stalnog zanimanja više od tri godine ili u obliku sporednog zanimanja više od pet godina.

**5.2.2. Popisi zanatskih radnji** 1952.1954-1955. kut. 8

Količina: 0,05 kut. (0,005 d/m)

Sačuvan je popis privatnih zidarskih radnji iz 1952., pregled privatnih zanatskih radnji iz 1954. i 1955. i pregled svih radnji (i privatnog i zadružnog sektora) iz 1955. godine na području općine Jalžabet.

**5.2.3. Prijave i odjave zanatskih radnji** 1952.1954-1957. kut. 8

Količina: 0,2 kut. (0,02 d/m)

Jedinica sadrži rješenja o otvaranju, preseljenju, prestanku ili zabrani vođenja radnji. U prilogu rješenja nalaze se molbe, potvrde o državljanstvu, svjedodžbe o položenom stručnom ispitu, izvodi iz matice rođenih i druga tražena dokumentacija.

**5.2.4. Mlinarstvo** 1953-1957. kut. 8

Količina: 0,1 kut. (0,01 d/m)

Podserija objedinjuje različite spise o mlinarstvu na području općine Jalžabet:, ugovor o najmu i kupoprodajni ugovor između NOO-a Jalžabet i Menyhart Julijusa o kupnji mlina u Jalžabetu na potoku Plitvica, zapisnik o krađi dijelova mlinskog postrojenja Menyhart Julijusa, prijava trgovinske inspekcije zbog utaje ušura, dokumentacija o rekonstrukciji mlinske ustave u Kelemenu i dr.

**5.3. Dosjei poljoprivrednih zadruga** 1952-1955.

Količina: 0,1 kut. (0,01 d/m)

Dosjei sadrže dokumentaciju o radu poljoprivrednih zadruga: ovlaštenja o obavljanju zanata i otvaranju trgovačkih i zanatskih radnji, popise pogona, popise motornih vozila zadruge i preglede zaposlenog osoblja. Dosjeu Poljoprivredne zadruge Jalžabet priključena je molba Zadruge za dodjelu gradilišta uz Dom staraca u Jalžabetu za potrebe izgradnje skladišta.

**5.3.1.** **Poljoprivredna zadruga s.o.j. Jalžabet** 1952.1954-1957. kut. 8

Količina: 0,05 kut. (0,005 d/m)

**5.3.2. Poljoprivredna zadruga s.o.j. Poljana Dolnja** 1955. kut. 8

Količina: 0,05 kut. (0,005 d/m)

## HR-DAV-69/**6. KOMUNALNO-GRAĐEVINSKI POSLOVI**

**1952-1957.**

Količina: 1,4 kutija (0,14 d/m)

**6.1. Komunalni poslovi** 1952.1954-1956.

Količina: 0,15 kut. (0,015 d/m)

**6.1.1. Spisi Referade za komunalne poslove** 1954-1955. kut. 9

Količina: 0,05 kut. (0,005 d/m)

Podserija objedinjuje četiri spisa o komunalnim poslovima na području općine Jalžabet: zapisnik o gradnji mosta u Šemovcu na potoku Plitvica, uputstvo NOK-a Varaždin o poslovima komunalnog resora s osvrtom na komunalnu djelatnost na području općine Jalžabet, prijedlog gradnje komunalnih objekata u 1956. godini i obavijest NOK-a Varaždin o izboru nadcestara zajedno s Pravilnikom o dužnostima nadcestara i cestara Uprave za ceste kotara Varaždin.

**6.1.2. Elektrifikacija** 1955-1956. kut. 9

Količina: 0,05 kut. (0,005 d/m)

Jedinica objedinjuje nekoliko spisa o elektrifikaciji na području općine Jalžabet: zapisnik odbora za elektrifikaciju Zamlake i Novakovca, molbu za elektrifikaciju nekoliko domaćinstva u Donjoj Poljani, zapisnik o predaji investicionih objekata na području općine Jalžabet i Varaždinske Toplice "Elektri" Varaždin i zapisnik o dogovoru NOO-a Varaždinske Toplice i NOO-a Jalžabet o obračunu izvršenih radova na elektrifikaciji sela Tuhovec, Svibovec i Poljana.

**6.1.3. Izgradnja i održavanje groblja** 1952.1954-1955. kut. 9

Količina: 0,05 kut. (0,005 d/m)

Podserija sadrži odluke NOO-a Jalžabet o održavanju i izgradnji groblja na području općine: odluku o izgradnji groblja u Kaštelancu, o podizanju ograde oko groblja u Jalžabetu, o imenovanju Grobnih odbora, o izboru grobara te pravilnik o upravljanju i radu na mjesnim grobljima.

**6.2. Građevinski poslovi** 1952-1957.

Količina: 1,2 kut. (0,12 d/m)

**6.2.1. Izvještaji o građevinskoj djelatnosti** 1952.1954-1957.

Količina: 0,1 kut. (0,01 d/m)

Pojedini izvještaji donose samo sumarne podatke o godišnjoj građevinskoj djelatnosti, dok su uz pojedine priloženi i popunjeni upitnici o svim novoizgrađenim objektima.

**6.2.2. Građevinska dokumentacija**  1953-1957. kut. 10

Količina: 1 kut. (0,1 d/m)

Građevinska dokumentacija obuhvaća zahtjeve za izdavanjem odobrenja za građenje ili građevinske dozvole, zapisnike Komisije za graditeljstvo o pregledu gradilišta, građevinske dozvole i odobrenja za građenje te tehničku i projektnu dokumentaciju.

U Arhivu je izrađen popis građevinskih dosjea. Većina dosjea sadrži cjelokupnu, a pojedini fragmentarno sačuvanu građevinsku dokumentaciju.

**6.2.3. Rješenja o obavezi podizanja ulične ograde** 1955. kut. 9

Količina: 0,1 kut. (0,01 d/m)

Sukladno Oduci o održavanju čistoće i reda na javnim mjestima i prijedlozima Komisije za uređenje sela NOO Jalžabet donio je tijekom 1955. velik broj rješenja o obavezi podizanja ili premještanja dvorišnih ograda.

**6.3. Izvještaj o upravljanju stambenim zgradama**  1955. kut. 9

Količina: 0,05 kut. (0,005 d/m)

Na traženje NOK-a Varaždin NOO Jalžabet izradio je izvještaj o upravljanju stambenim zgradama. Izvještaj donosi podatke o stambenim prostorima u vlasništvu općine, o stambenim tarifama, o korisnicima općinskih stanova i dr.

## HR-DAV-69/**7. FINANCIJSKI POSLOVI**

**1953-1957.[1957-1958.]**

#### Količina: 0,4 kutije (0,04 d/m)

**7.1. Budžet i završni računi NOO-a** 1956-1957.[1957-1958.]

Količina: 0,2 kut. (0,02 d/m)

**7.1.1. Budžet NOO-a Jalžabet** 1956-1957. kut. 8

Količina: 0,05 kut. (0,005 d/m)

**7.1.2. Završni račun NOO-a za 1956. godinu** 1957. kut. 9

Količina: 0,05 kut. (0,005 d/m)

Zajedno s završnim računom pohranjen je i završni račun budžetskih fondova NOO-a Jalžabet za 1956. godinu.

**7.1.3.** **Zapisnici Komisije za izvršenje budžeta** 1957.[1957-1958.] kut. 9

Količina: 0,05 kut. (0,005 d/m)

Sačuvan je jedan zapisnik Budžetske komisije NOO-a Jalžabet i pet zapisnika Komisije za izvršenje budžeta ukinute općine Jalžabet sastavljenih pri NOO-u Varaždin i NOO-u Varaždinske Toplice u čiji sastav je ušlo područje ukinute općine Jalžabet.

**7.1.4. Zapisnici sastanaka o budžetu i društvenom planu** 1956-1957. kut. 9

Količina: 0,05 kut. (0,005 d/m)

Sačuvana su dva zapisnika sastanaka predsjednika NOO-a s područja kotara Varaždin na kojima se raspravljalo o metodama izrade budžeta i društvenog plana za 1957. godinu.

**7.2. Ustanove sa samostalnim financiranjem** 1956-1957.

Količina: 0,1 kut. (0,01 d/m)

**7.2.1. Veterinarska stanica Jalžabet**  1956-1957.

#### Količina: 0,1 kut. (0,01 d/m)

**7.2.1.1.** **Budžet za 1956. godinu** 1956. kut. 9

**7.2.1.2.** **Završni račun za 1956. godinu** 1957. kut. 9

**7.2.2. Budžet Zdravstvene stanice Jalžabet za 1956. godinu** 1956. kut. 9

Količina: 1 list

**7.3. Kartice osobnih dohodaka** 1953-1957. kut. 9

#### Količina: 0,1 kut. (0,01 d/m)

Unutar seije "Personalni poslovi" sačuvani su dosjei za jedan dio zaposlenog osoblja NOO-a Jalžabet. U dosjee su između ostalog u pismohrani stvaratelja ulagane i kartice osobnih dohodaka. Kartice osobnih dohodaka onih službenika i pomoćnih djelatnika za koje unutar fonda nije sačuvan personalni dosje nalaze su ovoj podseriji.

## HR-DAV-69/**8. IMOVINSKO-PRAVNI POSLOVI**

**1952-1957.**

Količina: 1 knjiga; 1,75 kutija (0,205 d/m)

**8.1. Agrarna reforma i kolonizacija**

#### Količina: 0,15 kut. (0,015 d/m)

**8.1.1. Rješenja o dodjeli i oduzimanju agrarne zemlje** 1952-1957. kut. 9

#### Količina: 0,1 kut. (0,01 d/m)

Sukladno Zakonu o agrarnoj reformi i kolonizaciji (SL 64/1945) NOK Varaždin donosio je odluke o dodjeli agrarne zemlje ili o oduzimanju iste u slučaju kada su korisnici ustupili zemlju na korištenje drugoj osobi.

**8.1.2. Kolonizacija** 1952. kut. 9

Količina: 0,05 kut. (0,005 d/m)

Na upit NOK-a Varaždin NOO Jalžabet sastavio je dopis u kojem stoji da na području općine postoji samo jedan interesent za kolonizaciju u Vižinadu.

**8.2. Općenarodna imovina**

#### Količina: 1 knj.; 0,05 kut. (0,035 d/m)

**8.2.1. Evidencija općenarodne imovine** b.g. knj. 19

Količina: 1 knj. (0,03 d/m)

U Evidenciji se navode naziv, broj gruntovnog uloška i veličina parcela u vlasništvu NOO-a Jalžabet. Evidencija je vođena prema poreznim općinama u sastavu NOO-a Jalžabet: Jakopovec, Kaštelanec, Kelemen, Jalžabet, Novakovec i Poljana.

**8.2.2. Zakup općenarodnog zemljišta** 1955.1957. kut. 9

Količina: 0,05 kut. (0,005 d/m)

Podserija uključuje rješenje o zakupu zemljišta OPZ-a Jalžabet i predmet o raskidu zakupnih ugovora na području katastarske općine Kelemen.

**8.3. Dioba zemljišne zajednice Jalžabet** 1955. kut. 9

Količina: 0,05 kut. (0,005 d/m)

Predmet se odnosi na nastavak diobenog postupka Zemljišne zajednice Jalžabet koji je započeo 1938. godine. Sadrži dopise NOO-a Jalžabet o tijeku provedbe postupka i zapisnik zbora birača na kojem se raspravljalo o diobi zajedničke šume.

#### 8.4. Ugovori i rješenja o prijenosu prava vlasništva na nekretninama

#### Količina: 1,5 kut. (0,15 d/m)

**8.4.1. Rješenja o nasljeđivanju** 1952-1957. kut. 11

#### Količina: 1 kut. (0,1 d/m)

Rješenja o nasljeđivanju Kotarski sud u Varaždinu dostavljao je općinskoj Upravi za prihode koja je donosila rješenja o razrezu poreza. Uz poreznu dokumentaciju prilagani su popisi i procjene ostavine.

**8.4.2. Kupoprodajni i darovni ugovori** 1952-1957. kut. 7

#### Količina: 0,5 kut. (0,05 d/m)

Kupoprodajni i darovni ugovori dostavljani su NOO-u radi naplate poreza na promet nekretnina. Većina sačuvanih ugovora potječe iz 1954. godine.

## HR-DAV-69/**9. POSLOVI ZDRAVSTVENE ZAŠTITE**

**1952.1955-1956.**

Količina: 0,15 kutije (0,015 d/m)

**9.1. Zdravstvena stanica Jalžabet** 1955-1956. kut. 12

Količina: 0,1 kut. (0,01 d/m)

Podserija objedinjuje dokumentaciju o radu Zdravstvene stanice Jalžabet: rješenje o proglašenju Zdravstvene stanice ustanovom sa samostalnim financiranjem, pravila o organizaciji, zadacima i načinu poslovanja, rješenja o imenovanju članova Upravnog odbora, zapisnik Upravnog odbora, spis o ukidanju Zdravstvene stanice i dr.

**9.2. Zdravstveno stanje stanovništva** 1952.1956. kut. 12

Količina: 0,05 kut. (0,005 d/m)

Dva izvještaja govore o zdravstvenom stanju i bolestima stanovništva: Izvještaj o oboljelima od tuberkuloze iz 1952. i izvještaj o općoj zdravstvenoj problematici iz 1956. godine.

## 

## HR-DAV-69/**10. POSLOVI SOCIJALNE ZAŠTITE**

**1952-1957.**

Količina: 0,35 kutije (0,035 d/m)

**10.1. Izvještaji o radu i planovi razvoja službe socijalne zaštite** 1955-1957. kut. 12

Količina: 0,05 kut. (0,005 d/m)

Podserija obuhvaća nekoliko spisa o stanju i planu razvoja službe socijalne zaštite NOO-a Jalžabet te dvije okružnice NOK-a Varaždin i Savjeta za narodno zdravlje i socijalnu politiku NRH o prijenosu poslova socijalne zaštite s narodnih odbora kotara na narodne odbore općina.

Za potrebe izrade sumarnih izvještaja NOO-i su NOK-u dostavljali tromjesečne izvještaje o korisnicima socijalne pomoći i djeci palih boraca. Sačuvana su dva izvještaja NOO-a Jalžabet: za prvo i drugo tromjesečje 1956. godine.

Osim navedenog u podseriji se nalazi kratak dopis o porodici poginulog partizana Bubanić Stjepana i zapisnik sudionika Prvog svjetskog rata o njegovom ratnom putu.

**10.2. Rješenja o postavljanju staratelja** 1952-1954.1957. kut. 12

Količina: 0,1 kut. (0,01 d/m)

U periodu 1952-1955. rješenja o postavljanju staratelja malodobnim osobama, osobama s posebnim potrebama i osobama nepoznata boravišta dodjeljivao je narodni odbor kotara, a od 1955. nadalje narodni odbor općine. Rješenjima je pridruženo i nekoliko prijedloga NOO-a o dodjeljivanju staratelja i zapisnici saslušanja stranaka u starateljskom postupku.

**10.3. Popisi slijepih i slabovidnih osoba** 1954-1955.1957. kut. 12

Količina: 0,05 kut. (0,005 d/m)

Na traženje NOK-a Varaždin NOO Jalžabet u nekoliko je navrata dostavljao popise i statističke podatke o slijepim i slabovidnim osobama. Statistički listovi donose podatke o zanimanju, imovini, socijalnom podrijetlu, bračnom stanju, liječničkoj skrbi, poznavanju Brailleovog pisma i drugim aspektima života slijepe osobe.

**10.4.** **Socijalna zaštita djece** 1952.1954-1957.

Količina: 0,1 kut. (0,01 d/m)

**10.4.1.** **Zaštita djece palih boraca**  1952.1954-1957. kut. 12

Količina: 0,05 kut. (0,005 d/m)

Podserija sadrži popise i statističke listove djece čiji su roditelji poginuli u Drugom svjetskom ratu i korespondenciju s NOK-om Varaždin o njihovom socijalnom zbrinjavanju, školovanju, uključivanju u zanat i sl.

**10.4.2. Evidencija djece smještene u domove** 1956-1957. kut. 12

Količina: 0,05 kut. (0,005 d/m)

Evidentirano je devetoro djece kojima je NOO Jalžabet plaćao smještaj u đačkim domovima „Vinica“ i „Maruševec“ ili u Zavodu za odgoj gluhonijeme djece u Zagrebu. Za jednu uzdržavanu osobu navedeno je da je smještena u Starački dom „Jalžabet“.

**10.5. Spisi o iseljenicima** 1954-1955.1957. kut. 12

Količina: 0,05 kut. (0,005 d/m)

Podserija sadrži dopis NOO-a Jalžabet o iseljenicima-povratnicima van radnog donosa, zapisničku izjavu povratnika iz Amerike o popravku kuće u Novakovcu i tekst o povijesti iseljavanja iz jugoslavenskih krajeva koji je Matica iseljenika Hrvatske pripremila povodom „Tjedna iseljenika“ 1957. godine.

## HR-DAV-69/**11. POSLOVI PROSVJETE I KULTURE**

**1952-1953.1955-1957.**

Količina: 0,4 kutije (0,04 d/m)

**11.1. Zapisnik sastanka referenata za prosvjetu** 1955. kut. 12

Količina: 0,05 kut. (0,005 d/m)

Na sastanku referenata za prosvjetu NOO-a s područja kotara Varaždin održanog 2. studenog 1955. raspravljano je o personalnim pitanjima, materijalnom stanju školskih zgrada i opskrbljenosti škola ogrjevom.

**11.2. Rad osnovnih škola**

Količina: 0,25 kut. (0,015 d/m)

Cjelina obuhvaća dokumentaciju o školama koje su u periodu 1952-1957. djelovale na podruju općine Jalžabet: šestogodišnjim školama u Jalžabetu i Gornoj Poljani i četverogodišnjim školama u Kaštelancu i Kelemenu.

**11.2.1. Sumarni iskazi o školama** 1952.1955-1957. kut. 12

Količina: 0,05 kut. (0,005 d/m)

U podseriji se nalaze tri spisa: izvadak iz budžeta škola za 1952. godinu, iskaz nastavnog osoblja na području općine Jalžabet i odluka NOO Jalžabet o broju odbornika u školskim odborima iz 1955.

**11.2.2. Dosjei škola** 1952-1953.1955-1957.

Količina: 0,2 kut. (0,01 d/m)

U desjee škola pohranjene su odluke o otvaranju škola, zapisnici o pregledu škola, izvještaji o broju učenika, zapisnici nastavničkog zbora, spisi o materijalnom stanju zgrada, listovi ocjenjivanja učitelja i druga dokumentacija.

**11.2.2.1. Osnovna škola Kaštelanec** 1955-1957. kut. 12

**11.2.2.2. Osnovna škola Kelemen** 1952.1955-1956. kut. 12

**11.2.2.3.** **Osnovna škola Jalžabet** 1955-1957. kut. 12

**11.2.2.4. Osnovna škola Poljana Gornja** 1952-1953.1955-1957. kut. 12

**11.3. Čitaonice** 1955-1956. kut. 12

Količina: 0,05 kut. (0,005 d/m)

Dva spisa odnose se na rad čitaonica na području općine Jalžabet: rješenje o dodjeli prostorije za čitaonicu u Kelemenu iz 1955. i izvještaj o radu narodnih čitaonica na području općine iz 1956. godine. Osim navedenog, podatke o čitaonicama sadrži i jedan spis iz naredne podserije.

**11.4. Izvještaj o kulturno-prosvjetnoj djelatnosti** 1954-1955. kut. 12

Količina: 0,05 kut. (0,005 d/m)

Izvještajem je obuhvaćena djelatnost Narodnog sveučilišta u Jalžabetu, kulturno-prosvjetnog društva „Bratstvo“ iz Jalžabeta i pet čitaonica s područja općine te organizacija kulturno-prosvjetnih predavanja i tečajeva tijekom 1955. godine.

# HR-DAV-69/**12.** POSLOVI NARODNE OBRANE

**1952.**

Količina: 0,1 kutije (0,01 d/m)

Većina spisa ove serije rezultat je korespondencije referenta narodne obrane NOO-a Jalžabet s Vojnim odsjekom Varaždin po pitanju održavanja predvojničke obuke, regrutacije, služenja vojnog roka, zborovanja seoske omladine, održavanja vojnih vježbi i drugih srodnih poslova.

**12.1. Povjerljivi spisi Referade narodne obrane** 1952. kut. 12

Količina: 0,05 kut. (0,005 d/m)

**12.2. Opći spisi Referade narodne obrane** 1952. kut. 12

Količina: 0,05 kut. (0,005 d/m)

# POPIS TEHNIČKIH JEDINICA

KNJIGE

|  |  |  |  |  |  |
| --- | --- | --- | --- | --- | --- |
| Broj knjige | Signatura | Naziv arhivske jedinice | Razdoblje | Raspon | Napomena |
| 1 | 1.3.1.1. | Zapisnici sjednica Komisije za molbe i žalbe | 1955. |  | u kut. 1 |
| 2 | 1.3.1.3.  1.3.1.4.  1.3.1.5. | Zapisnici sjednica:  Komisije za odluke  Komisije za izbore i imenovanja  Komisije za propise i organizaciona pitanja | 1955.  1956.  1955. |  | u kut. 1 |
| 3 | 3.1.3. | Opći urudžbeni zapisnik | 1952-1954. |  |  |
| 4 |  |  | 1955.  1956. | 1-490 |  |
| 5 |  |  | 1956. | 491-3091 |  |
| 6 |  |  | 1957. |  |  |
| 7 | 3.1.4. | Upisnik ovjera potpisa, rukopisa i prijepisa | 1953-1957. |  |  |
| 8 | 3.7.1. | Stalni birački popis naselja Donja Poljana | 1953-1957. [1957-1958.] |  | u kut. 7 |
| 9 | 3.7.2. | Kazalo uz Stalni birački popis naselja Donja Poljana | 1953-1957. [1957-1958.] |  | u kut. 7 |
| 10 | 3.7.3. | Stalni birački popis naselja Gornja Poljana | 1953-1957. [1957-1958.] |  | u kut. 7 |
| 11 | 3.7.4. | Kazalo uz Stalni birački popis naselja Gornja Poljana | 1953-1957. [1957-1958.] |  | u kut. 7 |
| 12 | 3.7.5. | Stalni birački popis naselja Grešćevina-Rukljevina | 1953-1957. [1957-1958.] |  | u kut. 7 |
| 13 | 3.7.6. | Kazalo uz Stalni birački popis naselja Gornja Poljana | 1953-1957. [1957-1958.] |  | u kut. 7 |
| 14 | 3.7.7. | Stalni birački popis naselja Jakopovec | 1953-1957. [1957-1958.] |  | u kut. 7 |
| 15 | 3.7.8. | Kazalo uz Stalni birački popis naselja Jakopovec | 1953-1957. [1957-1958.] |  | u kut. 7 |
| 16 | 3.7.9. | Stalni birački popis naselja Kaštelanec | 1953-1957. [1957-1958.] |  | u kut. 7 |
| 17 | 3.7.10. | Kazalo uz Stalni birački popis naselja Kaštelanec | 1953-1957. [1957-1958.] |  | u kut. 7 |
| 18 | 5.2.1. | Registar zanatskih radnji | 1955-1957. |  | u kut. 8 |
| 19 | 8.2.1. | Evidencija općenarodne imovine | b.g. |  |  |

KUTIJE

|  |  |  |  |  |
| --- | --- | --- | --- | --- |
| Broj kutije | Signatura | Naziv arhivske jedinice | Razdoblje | Raspon |
| 1 | 1.1.1.  1.1.2.  1.2.  1.3. | Zapisnici sjednica NOO-a  Evidencija lokalnih propisa  Zapisnici sjednica savjeta  Zapisnici sjednica komisija | 1953-1957.  1956-1957.  1953-1957.  1955-1957. |  |
| 2 | 2.1.  2.2.  3.1.1.  3.2.  3.3.  3.4.  3.5. | Zapisnici zborova birača  Izvještaj o održavanju zborova birača  Strogo povjerljivi spisi  Statut NOO-a Jalžabet  Izvještaj o radu NOO-a Jalžabet  Zapisnici sastanaka o organizaciji uprave  Izvještaji o pregledu administrativnog poslovanja | 1953.1955-1957.  1954.  1955-1957.  1955.  1956.  1956-1957.  1954.1956. |  |
| 3 | 3.1.2. | Opći spisi | 1952.  1953.  1954. | 43-1073  12-1865  44 - 929 |
| 4 |  |  | 1954.  1955 | 1090-2106  14-1444 |
| 5 |  |  | 1956. | 24-2395 |
| 6 |  |  | 1956.  1957. | 2401-3089  40-2101 |
| 7 | 3.6.  3.7.  8.4.2. | Popis stanovništva  Birački popisi s kazalima  Kupoprodajni i darovni ugovori | 1952-1953.  1953-1957.[1957-1958.]  1952-1957. |  |
| 8 | 4.1.  4.2.  5.1.  5.2.1.  5.2.2.  5.2.3.  5.2.4.  5.3.  7.1.1. | Personalni dosjei  Ugovori o honorarnom radu  Društveni plan općine Jalžabet  Registar zanatskih radnji  Popisi zanatskih radnji  Prijave i odjave zanatskih radnji  Mlinarstvo  Dosjei poljoprivrednih zadruga  Budžet NOO-a Jalžabet | 1952-1957.  1952-1957.  1957.  1955-1957.  1952.1954-1955.  1952.1954-1957.  1953-1957.  1952.1954-1957.  1956-1957. |  |
| 9 | 6.1.1.  6.1.2.  6.1.3.  6.2.1.  6.2.3.  6.3.  7.1.2.  7.1.3. 7.1.4.  7.2.1.1.  7.2.1.2.  7.2.2.  7.3.  8.1.1.  8.1.2.  8.2.2.  8.3. | Spisi Referade za komunalne poslove  Elektrifikacija  Izgradnja i održavanje groblja  Izvještaji o građevinskoj djelatnosti  Rješenja o obavezi podizanja ulične ograde  Izvještaj o upravljanju stambenim zgradama  Završni račun NOO-a za 1956. godinu  Zapisnici Komisije za izvršenje budžeta  Zapisnici sastanaka o budžetu i društvenom planu  Budžet Veterinarske stanice za 1956.  Završni račun Vet. stanice za 1956.  Budžet Zdravstvene stanice za 1956.  Kartice osobnih dohodaka  Rješenja o dodjeli i oduzimanju agrarne zemlje  Kolonizacija  Zakup općenarodnog zemljišta  Dioba zemljišne zajednice Jalžabet | 1954-1955.  1955-1956.  1952.1954-1955.  1952.1954-1957.  1955.  1955.  1957.  1957.[1957-1958.]  1956-1957.  1956.  1957.  1956.  1953-1957.  1952-1957.  1952.  1955.1957.  1955. |  |
| 10 | 6.2.2. | Građevinska dokumentacija | 1953-1957. |  |
| 11 | 8.4.1. | Rješenja o nasljeđivanju | 1952-1957. |  |
| 12 | 9.1.  9.2.  10.1.  10.2.  10.3.  10.4.1.  10.4.2.  10.5.  11.1.  11.2.1.  11.2.2.  11.3.  11.4.  12.1.  12.2. | Zdravstvena stanica Jalžabet  Zdravstveno stanje stanovništva  Izvještaji o radu i planovi razvoja službe socijalne zaštite  Rješenja o postavljanju staratelja  Popisi slijepih i slabovidnih osoba  Zaštita djece palih boraca  Evidencija djece smještene u domove  Spisi o iseljenicima  Zapisnik sastanka referenata za prosvjetu  Sumarni iskazi o školama  Dosjei škola  Čitaonice  Izvještaj o kulturno-prosvjetnoj djelatnosti  Povjerljivi spisi Referade narodne obrane  Opći spisi Referade narodne obrane | 1955-1956.  1952.1956.  1955-1957.  1952-1954.1957.  1954-1955.1957.  1952.1954-1957.  1956-1957.  1954-1955.1957.  1955.  1952.1955-1957.  1952-1953.1955-1957.  1955-1956.  1954-1955.  1952.  1952. |  |

POPIS KRATICA**:**

br. – broj

d/m – dužni metar

knj. – knjiga

kut. – kutija

POPIS POKRATA**:**

DAVŽ – Državni arhiv u Varaždinu

FNRJ – Federativna Narodna Republika Jugoslavija

NN – Narodne novine

NOB – narodnooslobodilačka borba

NOK – narodni odbor kotara

NOO – narodni odbor općine

NRH – Narodna Republika Hrvatska

SL – Službeni list